Vaja läheb:  Täispuhutud õhupalle    Mängu sisu:  Mäng on mõeldud lastele. Mängimiseks on vaja paarisarv mängijaid. Kui lapsi on näiteks kakskümmend, siis kirjuta nendest kümne nimed pisikestele paberitele. Nüüd lase ülejäänud kümnel mängijal (kellede nimesid paberitel ei  ole) valida enda käest üks paber. Paberil seisev nimi ning selle paberi valinud mängija moodustavad nüüd paari (antud juhul on paare kümme). Seejärel peavad mängijad seisma ritta nii, et paaris olevad mängijad seisaksid seljaga teineteise vastu. Mängujuht asetab õhupallid seljad vastamisi seisvate mängijate vahele ning annab seejärel märguande. Peale märguande saamist peavad mängijad võimalikult lühikese aja jooksul suutma õhupalli katki teha. Võitjaks osutubki see võistkond, kes suudab õhupalli kõige  esimesena lõhkuda. Selleks, et asja veidi raskemaks teha, võiks teisel ringil proovida mängijate selgade vahele panna juba 2 õhupalli korraga.